นายกรัฐมนตรี ชื่นชมนักกีฬาซีเกมส์ไทยและทุกฝ่ายที่เกี่ยวข้อง พร้อมให้กำลังใจในการทำหน้าที่ต่อไป
นายกรัฐมนตรี ชื่นชมนักกีฬาซีเกมส์ไทยและทุกฝ่ายที่เกี่ยวข้อง พร้อมให้กำลังใจในการทำหน้าที่ต่อไปนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการแข่งขันกีฬาซีเกมส์ 2019 ณ สาธารณรัฐฟิลิปปินส์ โดยแสดงความชื่นชมนักกีฬาไทย ผู้ฝึกสอนและเจ้าหน้าที่ทุกคน ที่มีส่วนสำคัญทำให้ทีมชาติไทยคว้าเหรียญรางวัลมาได้กว่า 90 เหรียญทอง รวมเหรียญเงินและเหรียญทองแดงกว่า 300 เหรียญ เป็น 1 ใน 3 ของอาเซียน ถือเป็นความภาคภูมิใจของคนไทยทั้งประเทศ นอกจากนี้เชื่อว่า ทุกคนได้ทุ่มเทเสียสละทั้งแรงกายแรงใจอย่างเต็มที่เพื่อก้าวไปสู่ความสำเร็จตามที่มุ่งหวัง ที่สำคัญเราได้เห็นการแสดงออกถึงความรัก ความสามัคคี ความมีน้ำใจนักกีฬาและการทำหน้าที่ได้อย่างครบถ้วนสมบูรณ์ที่สุด โอกาสนี้นายกรัฐมนตรี ฝากให้กำลังใจนักกีฬาทุกคน โดยผู้ที่ประสบความสำเร็จแล้วก็ขอให้พัฒนาตนเองขึ้นเรื่อยๆ ส่วนผู้ที่ยังไม่บรรลุเป้าหมายที่ตั้งไว้ก็ขอให้พยายามต่อไป อย่าท้อถอย